લુબીએ જોકે આ ભાગીદારી કેવા પ્રકારની છે તે અંગે વિગત આપી ન હતી અને માત્ર એટલું જ કહ્યું હતું કે સરકાર માત્ર ફેસિલિટેટરની ભૂમિકામાં છે. રિલાયન્સ ઈન્ડસ્ટ્રીઝના પ્રવક્તાએ પણ આ પ્રોજેક્ટ કે પ્લાન અંગે કોઈ વિગત આપવાનો ઈનકાર કર્યો હતો. એસ્ટોનિયા વિશ્વમાં સૌથી વધુ ડિજિટાઈઝ્ડ દેશો પૈકી એક છે. તેના અધિકારીઓએ ભારપૂર્વક કહ્યું હતું કે તેના તમામ નાગરિકો દ્વારા ઉપયોગમાં લેવાતું ડિજિટલ ઈન્ફ્રાસ્ટ્રક્ચર વિકસાવવામાં ખાનગી કંપનીઓની મહત્ત્વની ભૂમિકા રહી છે. એસ્ટોનિયામાં 99 ટકા ડિજિટલ પેનિટ્રેશન છે.